# 4. Tabeloj

Navigi kaj agordi dinamikajn titolojn
Joanmarie Diggs
joanied@gnome.org

Creative Commons Share Alike 3.0

# Tabeloj

Orko provizas plurajn funkciojn specife destinitajn por plibonigi aliron al tabeloj trovitaj en retpaĝoj kaj aliaj dokumentoj: agordigebla ĉelo-kontraŭ-vico-legado, Struktura Navigado kaj Dinamikaj Titoloj.

# Ĉelo-Kontraŭ-Vico-Legado

Konsideru la procezon de ekzameni la liston de mesaĝoj en via Ricevujo. Por ke Orko anoncu la sendinton, temon, daton kaj ĉeeston de aldonaĵoj, vi bezonus Orko paroli la vicon. Aliflanke, kiam navigante inter vicoj en kalkultabelo, aŭdi la plenan vicon eble ne estas dezirata se ne pro alia kialo ol la pura nombro de ĉeloj en ĉiu vico. Tiel en tiu kazo, vi volus ke Orko parolu nur la ĉelon kun fokuso. Similaj situacioj okazas en dokumentaj tabeloj.

Orko permesas al vi agordi ĉu nur la ĉelo estu legata, aŭ ĉu la plena vico devas esti, por GUI-tabeloj, dokumentaj tabeloj kaj kalkultabeloj. Ĉar tiuj agordoj estas sendependaj unu de la alia, vi ne devas elekti unu tabel-legoreĝimon por konveni plurajn tipojn de tabeloj.

Vi povas agordi ĉiun el la tabel-legaj preferoj de Orko por tuta Orko same kiel individue por ĉiu aplikaĵo. Kiel fari ĉiun estas priskribita en la gvidilo pri la agord-dialogoj de Orko. La agordoj troviĝas en la paĝo Parolo.

Fine, estas ankaŭ komando de Orko kiu permesas al vi ŝalti/malŝalti legadon de ĉelo kontraŭ vico dumtempe por la aktuale-aktiva tabelo: Orko Modifier F11.

# Struktura Navigado

La komandojn de tabela Struktura Navigado de Orko ebligas al vi rapide loktrofi tabelojn, tuj salti al la unua aŭ lasta ĉelo de tabelo, kaj movi al la sekva ĉelo en ajna direkto.

Dum vi navigas inter kaj ene de tabeloj per Struktura Navigado, Orko anoncos pliajn detalojn por helpi vin kompreni vian pozicion, kiel ekzemple la dimensiojn de la tabelo kiun vi ĵus eniris kaj la fakton ke vi atingis la randon de la tabelo en la direkto en kiu vi moviĝas.

Krome, Orko provizas agordeblajn prezentajn opciojn kiuj kunlaboras kun Struktura Navigado kaj permesas al vi kontroli ĉu ĉel-koordinatoj estas prezentitaj, pluraj ĉel-intervaloj estas indikataj, kaj ĉel-kaplinioj estas anoncitaj.

## Ne Forgesu Ŝalti Strukturan Navigadon!

Depende de kie vi estas, eble estos necese eksplicite ŝalti Strukturan Navigadon antaŭ ol vi povas uzi ĝin. Por scii pli, legu kiam estas postulata ŝalti Strukturan Navigadon.

# Dinamikaj Kaplinioj

Multaj el la tabeloj kiujn vi renkontos dum legado havas ĉelojn kiuj funkcias kiel kaplinio por vico aŭ kolumno. Ĉu la kreinto de tiu tabelo ĝuste markis tiujn ĉelojn kiel kapliniojn, estas malfacile diri. En multaj kazoj, la teksto simple estis formatita por esti pli granda kaj/aŭ grasa. Eĉ se la tabelo ĝuste estas markita, tio ne garantias ke la aplikaĵo aŭ la ilaro eksponas tiun tekston kiel informojn pri kaplinioj al helpaj teknologioj. La subteno de Dinamikaj Kaplinioj de Orko ebligas venki tiujn defiojn.

## Agordi Kolumnajn Kapliniojn

Movu al la vico kiu enhavas ĉiujn kolumnajn kapliniojn.

Premu Orko Modifier R por diri al Orko ke la aktuala vico estas tiu kun la kaplinioj.

## Agordi Vicajn Kapliniojn

Movu al la kolumno kiu enhavas ĉiujn vicajn kapliniojn.

Premu Orko Modifier C por diri al Orko ke la aktuala kolumno estas tiu kun la kaplinioj.

Post agordado de la kolumnaj kaplinioj aŭ vicaj kaplinioj, vi trovos ke dum vi navigas inter la ĉeloj, Orko prezentos ĉiun kaplinion kiu ŝanĝiĝis. Aŭ dirite alie, Orko ne prezentos la kolumnan kaplinion denove kaj denove dum vi moviĝas supren aŭ malsupren ene de la aktuala kolumno. Simile, ĝi ne prezentos la vican kaplinion denove kaj denove dum vi moviĝas maldekstren aŭ dekstren ene de la aktuala vico. Tamen, se vi ŝanĝas vicojn kaj estas vicaj kaplinioj, la kaplinio asociita kun la nova vico estos prezentita. Kaj se vi ŝanĝas kolumnojn kaj estas kolumnaj kaplinioj, la kaplinio asociita kun la nova kolumno estos prezentita.

Por forigi kapliniojn, simple duoble klaku la komandon kiun vi uzis por agordi ilin. Do duoble klakante Orko Modifier R oni diras al Orko ke ne estas kolumnaj kaplinioj. Duoble klakante Orko Modifier C oni diras al Orko ke ne estas vicaj kaplinioj.